tomron87/hebrew-wikipedia-sentences-corpus huggingface dataset:
המטרוניות מרומא מנצלות את הכפר הגאלי לשופינג (קניות) של דגים (אצל בסדראלפביתיקס) וענתיקות (אצל אוטומטיקס) וגורמות לכמעט כל תושבי הכפר לפתוח חנויות דגים וענתיקות, ולתחרות שפוגעת ביחסי הרעות ששררו בכפר.
אסטריקס ואשפיקס מבינים שזו הייתה מטרתו של יוליוס קיסר ויחד עם אובליקס רוקמים תוכנית לגרש את הרומאים מבלי לפגוע פיזית באזרחים.
אובליקס מפחיד את אחד מזוגות הרומאים שבאחוזת האלים, וגורם להם לנטוש את הסוויטה.
בסוויטה משכנים אסטריקס ואובליקס את פייטן הכפר חמשיריקס הידוע בכך ששירתו היא בלתי-נסבלת.
חדזוויתוס נופל בפח ומשכיר את הסוויטה לחמשיריקס.
התוכנית עובדת כמצופה ואחרי לילה של שירה וזיופים מצד חמשיריקס התושבים הרומים נוטשים את האחוזה.
חדזוויתוס, שחושש מכך שעזיבת הדיירים תתפרש ככישלון ותגרום ליוליוס קיסר לנטוש את המיזם, משכנע את דובנוספוס לשכן את חיילי הלגיון באחוזה.
דובנוספוס מסכים, נכנע לדרישות החיילים שמסיימים את שביתתם ומשתכנים באחוזה תוך שהם מגרשים את חמשיריקס משם.
חמשיריקס הפגוע חוזר לכפר ובתגובה יוצאים הגאלים בראשות לוחמאמיקס המנהיג לגרש את הרומאים ולהרוס את האחוזה.
אחרי קרב עם החיילים בתוך האחוזה, בורחים החיילים הרומים וחדזוויתוס נוטש את המיזם מוכה וחבול.
האחוזה נהרסת והגאלים מצמיחים מחדש את היער באמצעות בלוטי הקסם של אשפיקס, וכמו בכל ספר הם חוגגים במשתה גדול עם יין גאלי טוב וכמות הגונה של חזירי בר צלויים.
אסטריקס - גיבור הסדרה, לוחם נמוך קומה אך חכם, ממולח ובעל תושייה.
אובליקס - חברו השמן של אסטריקס, אוהב תגרות ידיים עם הרומאים וחזיר בר צלוי.
לאובליקס כוח-על תמידי מאחר שנפל לקלחת שיקוי-הפלא כשהיה קטן.
אשפיקס - כהן-העץ הנערץ של הכפר.
רוקח שיקויים וקסמים בהם שיקוי-הפלא שמעניק לגאלים כוח-על, וכן שיקוי הגורם לבלוטים להצמיח עצים תוך שניות.
מבריקס - כלבם של אסטריקס ואובליקס.
לא יכול לסבול פגיעה בעצים.
חדזוויתוס - אדריכל צעיר ושאפתני שממונה על ידי יוליוס קיסר להקים את אחוזת האלים.
דובנוספוס - מפקד חיל המצב הרומאי.
ניירקופי - עבד נומידי, מנהיג העבדים.
יוליוס קיסר - מופיע בתחילת הספר, מינה את חדזוויתוס להקים את אחוזת האלים.
הספר הוא סאטירה על צרפת של שנות ה-70 של המאה ה-20. בעקבות מהומות 1968. גוסיני הגביר בספרי אסטריקס את ההתייחסות לפוליטיקה של צרפת ולאירועים שהיו אז על הסדר היום.
הסיפור מציג הן את ביקורתו של גוסיני על תהליך העיור המואץ של צרפת, שבו "villes nouvelles" (ערים חדשות) ענקיות ושאפתניות מוקמות על חשבון שטחים פתוחים ויערות בטבע, על מיזמי הנדל"ן השאפתניים וכן על פרסום (עלון השיש בזירה וההגרלה בה המנחה מאלץ את הזוכה להסכים לקבל את הפרס).
בתחילת הסיפור מספר יוליוס קיסר כיצד המנהיג הגאלי המובס ורסינגטוריקס נכנע בפניו, כורע ברך וזורק את נשקו.
בפועל, קיסר מייפה את האמת, שכן לפי ספרים אחרים בסדרה, אסטריקס הגאלי ואסטריקס והמגן, ורסינגטוריקס הגאה והאמיץ זורק את נשקו על כפות רגליו של קיסר, דבר שגורם לקיסר לצרוח בכאב.
תיאטרון ה"סע-בפנוכו" של חדזוויתוס הוא פארודיה על הדרייב אין.
המנחה של ההגרלה ב"סירקוס מקסימוס" (הזירה העגולה הגדולה) הוא קריקטורה של Guy Lux, מנחה שעשועוני טלוויזיה ובדרן צרפתי.
כאשר העבדים מוציאים פטור מעבודה עקב הרעש שהם עושים, עבד משופם מלוסיטניה (כיום פורטוגל) שואל האם הוא יכול לדקלם שיר במקום לעבוד.
דמות זו היא כנראה התייחסות למשורר הפורטוגזי פרננדו פסואה.
בסצנה בה רואים את העבדים הולכים עם הכסף, רואים את שודדי הים בראשות זקנאדום שמציע להם להשקיע את כספם בחיי ים.
שודדי הים הם דמויות חוזרות בסדרת ספרי אסטריקס, ובדרך כלל בכל ספר ספינתם מוטבעת.
יש כאן בעיה כרונולוגית: הם היו שודדי ים כבר בספרים הקודמים, לפני שהפכו לעבדים.
בעקבות הספר יצא ב-2015 סרט קולנוע באנימציה ממוחשבת המבוסס באופן רופף על עלילת הספר.
הסרט נקרא "אסטריקס באחוזת האלים".
אסטריקס הגאלי הוא ספר הקומיקס הראשון בסדרה הצרפתית הידועה "אסטריקס".
את הספר כתב רנה גוסיני ואייר אלבר אודרזו, והוא פורסם לראשונה בשנת 1961. תרגום לעברית של הקומיקס יצא לאור בשנת 1982. בשנת 1999, הספר דורג במקום ה-23 ברשימת 100 הספרים של המאה ה-20 של העיתון לה מונד והרשת הקמעונאית הצרפתית Fnac.
בשנת 1967 הופץ סרט ההנפשה "אסטריקס הגאלי" שמבוסס על ספר הקומיקס.
עמ' 35 של הקומיקס לא צויר על ידי אודרזו: הציור של אודרזו אבד בזמן ההדפסה וצויר מחדש על ידי אחיו של אודרזו, מרסל.
הסיפור נפתח בתיאור רקע קצר של התרחבות האימפריה הרומית, כיבושה של ארץ "גאליה" (צרפת כיום) והניצחון על השבטים הברברים הגרמאניים.
חיילים רומיים אורבים ביער לאנשי כפר גאלי שעומד במצור.
אסטריקס, לוחם גאלי אמיץ וחכם, נקלע למארב, אך יוצא ממנו בשלום תוך כדי שהוא מותיר את החיילים מוכים וחבולים.
אסטריקס הולך לכהן הכפר, כהן-העץ אשפיקס, שרוקח עבור תושבי הכפר שיקוי פלא שמעניק להם כוחות על-אנושיים ומסייע בעדם להילחם ברומאים.
במחנה הרומאי הסמוך "מצבעגום" שורר כאוס.
מפקד המחנה, פנידומוס סרדיוטוס, אובד עצות ולא מבין כיצד כפר גאלי קטן עומד בפני האימפריה הרומית.
בניסיון להכניע את הכפר מבקשים הרומאים להחדיר חייל רומי מחופש לתוך הכפר.
הליגיונר קליגולה מינוס נבחר למשימה במשחק כיסאות מוזיקליים.
הרומאים עורכים מצג שווא בו הם תופסים את קליגולה ולוקחים אותו בשבי.
אסטריקס וחברו אובליקס שומעים את האנחות וקריאות העזרה של קליגולה ונחלצים לעזרת 'אחיהם' הגאלי.
אסטריקס ואובליקס שבים עם קליגולה לכפר, שם הוא שוהה מספר ימים שבהם הוא מתוודע לכוחות המיוחדים של הגאלים.
לאחר הפצרות חוזרות ונשנות של אסטריקס מסכים כהן העץ אשפיקס לגלות לו על קיומו של שיקוי הפלא, ואף נותן לקליגולה ליטול ממנו.
קליגולה, שזכה באמונם של הגאלים, מוזמן לרקוד עימם את הריקוד הגאלי המפורסם, שכולל משיכות הדדיות בשפם.
במהלך הריקוד נתלש השפם המודבק מפניו של קליגולה.
הגאלים שמבינים כי מדובר בחייל רומאי מנסים לתופסו אך ללא הצלחה, משום שטרם חלפה השפעת שיקוי הפלא שנטל.
קליגולה מצליח לשוב למחנהו ולגלות את סודם של הגאלים לרומאים.
הרומאים אורבים לכהן-העץ אשפיקס, ולוכדים אותו ביער.
הם מענים אותו על מנת שיגלה את המתכון לשיקוי הפלא, אך כוחותיו המאגיים מונעים ממנו את תחושת הכאב והם כושלים בניסיונותיהם.
אסטריקס מתחקה אחר עקבותיו של הכהן שנעלם.
עגלון גאלי מספר לו כי ראה כהן-עץ שהובל למחנה מצבעגום ברשת על ידי החיילים הרומאים.
אסטריקס מתגנב בעגלת העגלון למחנה, וחודר לאוהל השמור בו מוחזק אשפיקס.
השניים מתייעצים ומחליטים להתל ברומאים.
אסטריקס נכנע לרומאים בכוונת תחילה, ולאחר שאלה מענים אותו על ידי דגדוגים, מסכים אשפיקס לגלות את המתכון של שיקוי הפלא ולהכינו, בתנאי שיובאו לו כל מרכיביו.
אשפיקס דורש תותים שאינם מצויים בעונה זו, ואז אוכל את התותים.
הוא רוקח ללא התותים שיקוי דמה שמצמיח שיער במהירות מוגזמת לכל השותה ממנו.
לאחר שהשיקוי נבדק על העגלון הגאלי כדי לבדוק אם הוא רעיל, החיילים הרומאים שותים מן השיקוי ובחלוף זמן מה הם מבחינים בצמיחה המהירה של שערם.
הם מכריחים את אשפיקס להכין שיקוי נגד.
אשפיקס מכין שני שיקויים, האחד הוא השיקוי שמעניק כוחות על, אותו הוא נותן לאסטריקס לשתות, והשני הוא שיקוי דמה נוסף.
לאחר שהבינו כי רומו בשנית מנסים החיילים לתפוס את אסטריקס, אבל הוא נעזר בכוח שמעניק לו השיקוי ובורח מהם יחד עם אשפיקס.
מגיעה תגבורת והשניים כמעט נתפסים, אך יוליוס קיסר מגיע למחנה, ולנוכח מצב צמיחת השיער של הליגיונרים הוא נאלץ להעניק חנינה לאסטריקס ואשפיקס בתמורה לקבלת סם הנגד לצמיחת השיער.
בספר זה, הראשון בסדרה, ניתן להבחין במספר מאפיינים ייחודיים שלא חוזרים על עצמם בשאר הספרים ופרטים ששונו בספרים המאוחרים יותר, ביניהם:
בספר זה כהן העץ אשפיקס הולך בעזרת מקל, אך בכל שאר הספרים הוא לא משתמש בו.
בספר זה אובליקס ממלא תפקיד שולי למדי, ואשפיקס מתפקד כדמות מרכזית יותר.
בספר זה תושבי הכפר שותים את שיקוי הפלא באופן תדיר, ואילו בשאר הספרים הם שותים את השיקוי רק בהזדמנויות נדירות.
בספר זה הבקתה של אשפיקס נמצאת ביער, ובשאר הספרים ביתו נמצא בכפר.
בספר זה אין דמויות נשיות כלל.
קליגולה מינוס - החייל הרומי ממחנה "מצבעגום", שנבחר להיות המתחזה לגאלי שיחדור לכפר (באמצעות משחק "כיסאות מוזיקליים").
בתור גאלי לכאורה הוא נאלץ להעניק לעצמו שם גאלי (קליגולמיניקס).
שפמו המזויף נתלש באמצע ריקוד.
פנידומוס סרדיוטוס - מפקד מחנה "מצבעגום" הרומאי.
מבקש לתפוס את מקומו של יוליוס קיסר בעזרת שיקוי הפלא.
איש עינויים רומי - במחנה מצבעגום שסיסמתו - "תמיד בהיכון!"
השוליה של אוטומטיקס - שיש אומרים שזה בנו.
יוליוס קיסר - מנהיג האימפריה הרומית, מתואר כאדם יפה מראה ומרשים.
אסטריקס וקלאופטרה הוא ספר הקומיקס השישי בסדרת ספרי הקומיקס הצרפתיים המצליחה "אסטריקס".
את הספר כתב רנה גוסיני ואייר אלבר אודרזו.
הספר פורסם לראשונה בצרפתית בשנת 1965.
קלאופטרה, מלכת מצרים התלמיית, אינה מרוצה מזלזולו של יוליוס קיסר בעם המצרי.
על-כן היא מבטיחה לו כי תקים עבורו ארמון מפואר כאשר משך-הבנייה יעמוד על שלושה חודשים בלבד.
את המשימה היא מטילה על אדריכל בשם סרגליס והיא מודיעה לו כי אם יצליח יכוסה בזהב, אך אם יפסיד, יוגש כמאכל לתנינים.
סרגליס, המכיר את אשפיקס ויודע על יכולותיו לחולל ניסים, נוסע לגאליה ומבקש את עזרתו.
אשפיקס, שבכל-אופן התכוון לנסוע למצרים, מסכים ללוות את ידידו, וגם אסטריקס ואובליקס מצטרפים להרפתקה.
הודות לשיקוי הפלא של אשפיקס, פועליו של סרגליס עובדים במהירות וביעילות פלאית, ונראה שבניית הארמון תושלם בזמן.
אולם אויבו המושבע של סרגליס, אדריכל עשיר בשם ערמומיס, מנסה להכשילו בסדרה של ניסיונות כושלים.
אחד הניסיונות להכשיל את מהלך הבנייה היה כליאת החבורה הגאלית בפירמידה: מזימיס, עוזרו של ערמומיס, מציע להם בחביבות סיור בתוך הפירמידה, וכאשר הם נכנסים לתוך חדר פנימי הוא לוכד אותם בו.
אובליקס, באחת מן הפעמים הנדירות שהוא מורשה לשתות מעט משיקוי הפלא, שובר את דלת האבן, אך הדבר לא עוזר להם, שכן הם לא יודעים להתמצא בתוך המבוך שבפירמידה.
מי שמציל אותם הוא מבריקס, כלבו של אובליקס שמאתר אותם באמצעות חוש הריח שלו.
בסופו של דבר, ערמומיס נלכד בעקבות אחת ממזימותיו ומצורף לצוות פועלי הבנייה של הארמון.
נדמה היה כי קלאופטרה תזכה בהתערבות, אולם כאשר יוליוס קיסר מגלה על הימצאותם של שלושת הגאלים באתר הבנייה, הוא שולח לשם את לגיונותיו אשר מפגיזים את הארמון באמצעות בליסטראות.
לפי עצתו של אשפיקס, הלבלר האלכסנדרוני תלתליס כותב איגרת לקלאופטרה במטרה שזו תפסיק את ההתקפה.
מבריקס נשלח לקלאופטרה, וכאשר זו שומעת על כך היא מגיעה בהוד ובהדר לאתר הבנייה ובזעם רב מורה לקיסר להפסיק את המתקפה.
בסופו של דבר בניית הארמון מושלמת בזמן, קלאופטרה זוכה בהתערבותה, וסרגליס מתפייס עם יריבו.
לקומיקס נעשו במהלך השנים שני עיבודים קולנועיים.
הראשון הוא סרט האנימציה "אסטריקס וקלאופטרה" משנת 1968, והשני הוא סרט הלייב אקשן "אסטריקס ואובליקס: המשימה קלאופטרה" (Astérix & Obélix: Mission Cléopâtre) משנת 2002, בו מגלם השחקן ז'ראר דפארדיה את דמותו של אובליקס.
אסטריקס והסכסכן מרומא הוא הספר ה-15 בסדרת הקומיקס הצרפתית "אסטריקס".
הספר נכתב על ידי הסופר רנה גוסיני ואויר על ידי אלבר אודרזו, והוצג לראשונה במהלך שנת 1970 בהמשכים במגזין "Pilote".
סנאטור רומאי בשם סטרדיוואריוס מתגרה ביוליוס קיסר בטענה שעל קיסר להשליט סדר בתוך המדינות שכבש - בכפר הגאלי המורד, למשל - ורק אחר כך להוציא משאבים על כיבושים חדשים.
כדי להחזיר את אמון הסנאט בו, קיסר מחפש דרך לכבוש סוף סוף את הכפר.
אחד הסנאטורים מציע לעורר ריב ומדון בין תושבי הכפר, וכך הם יעזבו את הכפר בעצמם.
כדי לבצע זאת משחרר קיסר מהכלא אסיר בשם קקטוס אנטיטטנוס, שמפורסם ביכולתו לעורר מריבות וסכסוכים, ושולח אותו אל הכפר.
כאשר קקטוס מגיע הוא נוקט דרכים שונות על מנת לסכסך בין תושבי הכפר, בחוכמה וערמומיות רבה.
הוא שם דגש על השנאת אסטריקס, אשפיקס ואובליקס על שאר בני הכפר, משום שבלי שלושת האנשים הללו ניתן לכבוש את הכפר בקלות.
הוא מעורר רושם שאסטריקס מיודד איתו, ומחלק ללגיונרים מים חמים מתוך קדירה בהכרזה שזהו שיקוי פלא, כדי לגרום לגאלים לחשוב שמישהו מסר לרומאים את המתכון לשיקוי הפלא.
מזימתו אכן מצליחה: שאר התושבים משוכנעים שאסטריקס מסר לרומאים את סוד שיקוי הפלא, ושאשפיקס ואובליקס שיתפו איתו פעולה.
בתגובה אשפיקס, אסטריקס ואובליקס עוזבים את הכפר בהפגנתיות.
קקטוס, המרוצה מהצלחת תוכניתו, מכנס את הלגיון ויוצא לכיוון הכפר, כדי לתקוף אותו כעת, כשהוא חסר הגנה.
בינתיים פרצו אסטריקס, אשפיקס ואובליקס אל המחנה הרומי ונטלו משם את קדירת המים החמים - שיקוי הפלא המזויף.
השלושה מיהרו אל הכפר, ובעזרת שיקוי הפלא הספיקו להקדים את חיילי הלגיון.
בכפר הם הראו לשאר התושבים את השיקוי המזויף, וכך הוכיחו להם שהרומאים לא השיגו באמת את שיקוי הפלא, והכל נועד כדי לסכסך ביניהם.
תושבי הכפר מתנצלים על חשד השווא, ואשפיקס ממהר להכין שיקוי פלא כדי להילחם ברומאים.
השיקוי מוכן ברגע האחרון ונערך קרב שמסתיים בניצחון מוחץ לגאלים.
אך הם מחליטים לנקום בקקטוס בדרך מיוחדת - בדרכו שלו: הם ניגשים אליו מול שר-המאה והלגיונרים המובסים, מודים לו ומעניקים לו מתנות, וכך גורמים לשר-המאה לחשוב שקקטוס היה מרגל ועזר לגאלים מאחורי גבו.
שר-המאה הזועם שולח את קקטוס לרומא באשמת בגידה במולדת בעת מלחמה.
לאחר שהגאלים חוזרים לכפרם שמחים ומפוייסים, אסטריקס מחליט לערוך להם עוד מבחן אחרון: הוא מסתובב בכפר כשאובליקס נושא אותו על גבי מגן אף על פי שצורת נשיאה זו שמורה למנהיג השבט בלבד, וכך גורם לקטטה בכפר.
לבסוף הוא מסביר לתושבי הכפר שהוא רק רצה לבדוק אם המגן מתאים לנשיאה, כדי לתת אותו כמתנת יום הולדת למנהיג.
הגאלים מתפייסים שוב, ואסטריקס אומר ש"הפעם הם הבינו".
כמו כל שאר הספרים בסדרה, הספר מסתיים בסעודה חגיגית.
הסעודה היא לרגל יום הולדתו של מנהיג השבט, וכן לרגל תום עידן הסכסוכים והמריבות.
הספר מכיל מספר קריצות ורמזים, למשל:
הסנאטור סטרדיוואריוס מתואר כבעל קול "ערב ורבגוני, שהוא יודע להלהיב בו את ההמונים".
תיאור זה מתייחס ליכולות הווקאליות של כינור סטרדיוואריוס, הנחשב לכלי מיתר איכותי ויוקרתי במיוחד.
הדיאלוג בין קיסר לברוטוס (קיסר: "גם אתה, ברוטוס בני!" ברוטוס: "הוא מתחיל לעצבן אותי ברמזים שלו.
יום אחד אתרגז ו...") הוא רמז למשפט מפורסם של יוליוס קיסר, אותו אמר לפני מותו.
אסטריקס בבריטניה הוא הספר השמיני בסדרת הקומיקס הצרפתית "אסטריקס".
יוליוס קיסר פולש עם צבאו לבריטניה.
הוא מתזמן את התקפותיו ליום סוף השבוע של הבריטנים וכך כובש אותה בקלות, ורק כפר בודד בדרום האיים הבריטיים מצליח להחזיק מעמד, אך בשלב מסוים גם הוא עומד ליפול מול הכיבוש הרומי.
אטאראקס, בן-דודו הבריטני של אסטריקס, נשלח לגאליה כדי להביא שיקוי-פלא, מכיוון שמנהיג הכפר חושש שהכפר לא יוכל להחזיק מעמד עוד זמן רב כנגד הכיבוש הרומאי.
אסטריקס, אטאראקס ואובליקס מצטיידים בחבית גדולה מלאה בשיקוי-הפלא ויוצאים אל בריטניה.
אובליקס, הודות לכוחו העל-אנושי ששורה עליו תמיד, יכול לסחוב בקלות את החבית הכבדה.
טרם יציאתם מן הכפר אסטריקס לקח עמו מעט עשבים שאשפיקס טרם ידע מה שימושם (בסוף הסיפור מתברר שאלו עלי תה).
לרומאים נודע על החבית, והנציב הרומי בבריטניה מעוניין לשים את ידיו על החבית, ומטיל עוצר על כל הפונדקים באי והחרמת החביות שלהן.
במהלך ההרפתקה החבורה מאבדת את החבית ועוברת שלל הרפתקאות, ביניהן השתכרותו של אובליקס, מאסרו במצודת לונדון וחיפושים אחרי החבית, תוך כדי מחוות שונות של היוצרים לתרבות הבריטית.
לבסוף החבורה מגלה שמשתמשים בחבית במסגרת משחקי הראגבי כדי לחזק את השחקנים הפגועים, ללא שהקונה או השחקנים מודעים לכך שמדובר בחבית שיקוי הפלא.
הגאלים לוקחים את החבית בחזרה, אבל מאבדים אותה באופן סופי לאחר שאבן גדולה נורתה לעברם בעודם שטים בדוגית של אטאראקס.
החבית מתרסקת ושיקוי הפלא נשפך.
הם מגיעים לכפר הבריטי מאוכזבים, ומספרים למנהיג הכפר, איזדביגבוס, את שקרה.
אך לאסטריקס יש רעיון, להשתמש באפקט פלצבו: אסטריקס מודיע שהוא יכול לרקוח שיקוי-פלא בעזרת העשבים שלקח מכפרו (אף על פי שרק אשפיקס מכיר את המתכון), ורוקח לכל בני הכפר את "שיקוי הפלא", שהוא למעשה תה.
הבריטנים, יחד עם אסטריקס ואובליקס, תוקפים את הצבא הרומי וגורמים לרומאים לברוח.
או אז מודה אסטריקס שמה שרקח לא היה שיקוי-פלא.
איזדביגבוס, המנהיג של הבריטנים, אמר שהוא תיאר זאת לעצמו ובנוסף מכריז שיהפוך את המשקה למשקה הלאומי של הבריטנים.
אסטריקס באולימפיאדה הוא הספר ה-12 בסדרת הקומיקס הצרפתית "אסטריקס".
הספר נכתב על ידי הסופר רנה גוסיני ואויר על ידי אלבר אודרזו.
הליגיונר קסיוס קליאוס (מבוסס על שמו האמיתי של המתאגרף מוחמד עלי, קסיוס קליי), מהמחנה הצבאי שליד הכפר הגאלי, נבחר להתחרות במשחקים האולימפיים.
בחירה זו שימחה מאוד את מפקדו, הקנטוריון סרנוס אוילוס, שקיווה שניצחון באולימפיאדה יגרום ליוליוס קיסר לקדם אותו.
בתחילה היה קליאוס בטוח בניצחונו, אך לאחר שפגש את אסטריקס ואובליקס ונוכח בכוחם המופלא התערער ביטחונו העצמי וכתוצאה מכך גם כושרו הגופני הפך לירוד.
על מנת לעודד אותו פנה סרנוס אוילוס אל מנהיג הכפר הגאלי וביקש "לעזוב אותו במנוחה".
לתדהמתו החליטו בני הכפר להתחרות גם הם באולימפיאדה, עקב הניצחון שמבטיח להם שיקוי הפלא, ובחרו את אסטריקס ואובליקס לנציגי הכפר.
לאחר שהסביר להם שההשתתפות באולימפיאדה מותרת להלנים ורומאים בלבד, הסביר אסטריקס שגם בני הכפר הגאלי נחשבים לרומאים לאחר שגאליה נכבשה על ידי רומא.
כאשר קסיוס קליאוס שומע על כך הוא שוקע בדיכאון ומפסיק להתאמן, אך בעידודו של אוילוס הוא נוסע בכל זאת לאולימפיאדה.
גם אסטריקס ואובליקס מפליגים ליוון בליווי כל בני הכפר, ובטרם ההגעה לאולימפיה מבקרים באתונה ובאקרופוליס.
באולימפיה מתברר שחל איסור על שתיית סמים ממריצים (ובכללם גם שיקוי הפלא) לפני התחרויות, ומתחרה שיעבור על איסור זה ייפסל.
על אובליקס שורה השפעת השיקוי באופן תמידי, ולכן הוא פורש מהתחרויות.
הוא מחליט להירשם רק לתחרויות הריצה, ולנסות לנצח ללא השיקוי.
בתחילה היוונים מנצחים בכל המשחקים, וחברי הוועד האולימפי חוששים שאם המשחקים לא יהיו מגוונים הם יחדלו לעורר עניין.
לכן הם מחליטים לקיים תחרות ריצה בה ההשתתפות מותרת לרומאים בלבד.
ללא השיקוי אסטריקס חסר סיכוי לנצח, ולכן הגאלים מחליטים להפיל את הרומאים בפח: לרמוז להם היכן נמצאת קדירת שיקוי הפלא.
בתחרות הריצה, הרומאים ניצחו את אסטריקס בהפרש גדול והפגינו ביצועים מדהימים.
אך לפני קבלת הפרסים גרם להם אסטריקס להוציא לשון.
אשפיקס ציין בפני השופטים שמהל צבע בשיקוי הפלא, כך שמי ששתה מהשיקוי לשונו הפכה לכחולה.
כך נפסלו כל המשתתפים בתחרות מלבד אסטריקס והוא הוכתר למנצח.
אסטריקס אמנם זכה בכף התמר, אבל הוא העניק את הפרס לקסיוס קליאוס, משום שלדבריו הוא "זקוק לו יותר ממנו".
תקוותו של סרנוס אוילוס התממשה, ולאחר שהציג את כף התמר בפני קיסר הוא קודם לדרגת טריבון.
בשנת 2008 יצא הסרט אסטריקס ואובליקס באולימפיאדה, סרט לייב אקשן שמבוסס על הספר.
בנוסף על עלילת הספר, מצטרף לחבורה בנסיעתם לאולימפיה גאלי בשם "Lovesix" (חולה-אהביקס, בתרגום חופשי) שמתחרה על ליבה של נסיכת יוון עם ברוטוס, הבן המתנקש של יוליוס קיסר.
ז'ראר דפרדייה חזר לגלם בפעם השלישית את אובליקס.
מועדון הכדורגל אסטרס טריפוליס הוא מועדון כדורגל יווני מהעיר טריפולי שבחבל ארקאדיה, אשר משחק בליגת העל היוונית.
המועדון נוסד בשנת 1931, אולם לא היה פעיל והתפרק יחד עם שאר המועדונים בטריפולי שנה לאחר מכן.
המועדון שב לפעילות בשנת 1939 לאחר שהועברו אליו כל שחקני קבוצת הכדורגל "קרמיקוס" שלא הוכרה באופן רשמי.
בשנה זו התחרה המועדון בליגה המקומית של ארקאדיה.
עם פלישת גרמניה הנאצית ליוון במלחמת העולם השנייה הושהתה פעילות הכדורגל ביוון והמועדון התפרק בשנית.
ב-1947, לאחר המלחמה, נוסד המועדון מחדש תחת השם "נאוס אסטרס".
אסטרס זכתה חמש פעמים ברציפות (1957/1962) באליפות הליגה של ארקאדיה.
בהמשך, העפילה הקבוצה לליגת היוונית השנייה בה שיחקה שתי עונות (1961/1963) והייתה לקבוצה הראשונה מטריפולי שמעפילה לאחת הליגות הבכירות.
ב-1963 התאחד המועדון עם אריס אטרומיטוס למועדון החדש שנקרא "מועדון הכדורגל טריפולי".
האיחוד היה פעיל עד 1968 עת התפרק, ובהמשך התמזג עם קבוצת ארקדיקוס לקבוצה פנארקדיקוס.
המועדון שב לפעילות תחת שמו הנוכחי בשנת 1978, ומאז ועד שנת 2003 התחרה במסגרת הליגה המקומית של ארקאדיה.
משנת 2001 ועד נובמבר 2006 לא נוצחה הקבוצה ובתקופה זו העפילה ארבע ליגות עד שב-2007 העפילה לליגת העל היוונית.
כבר בעונתה הראשונה בליגת העל ניצחה את אולימפיאקוס, פנאתינאיקוס, א.א.ק.
אתונה ופאוק סלוניקי והייתה לקבוצה הראשונה שמנצחת את ארבעת המועדונים מיד לאחר העפלה מהליגה השנייה.
את העונה סיימה אסטרס במקום השביעי, ואף על פי שלא רשמה הישגים בעונות שלאחר מכן, היא נותרה בליגה הראשונה.
עונת הייתה המוצלחת ביותר בתולדות המועדון, כשסיים את העונה הסדירה במקום השלישי ואת הפלייאוף במקום הרביעי המוביל להשתתפות בליגה האירופית, והגיע לגמר הגביע היווני.
במוקדמות הליגה האירופית, גברה הקבוצה על רובניימן פאלוסאורה האיסלנדית, בסיבוב השני.
בסיבוב השלישי, ניצחה הקבוצה את מיינץ הגרמנית בבית ועלתה לשלב הפלייאוף.
בפלייאוף היא פגשה את הקבוצה מכבי תל אביב הישראלית, ולמרות הפסד בחוץ, היא עלתה לשלב הבתים בזכות חוק שערי החוץ.
את שלב הבתים סיימה במקום השלישי, והודחה מהטורניר.
את עונת 2014/2015 סיימה הקבוצה במקום השלישי בליגה - הגבוה ביותר בתולדותיה, והעפילה אוטומטית לשלב הבתים של הליגה האירופית.
בשלב זה הודחה מהטורניר כאשר הצליחה לנצח רק פעם אחת כשגברה 0–2 על אפואל ניקוסיה בבית.
אסטרלנד (בשוודית: Österland, מילולית: "ארץ המזרח" או "הארץ המזרחית") היא ארץ היסטורית בשטח שכיום הוא שטחה של דרום פינלנד.
השם היה בשימוש כטריטוריה של ממלכת שוודיה בין המאה ה-13 עד למאה ה-15.
במהלך המאה ה-13 ממלכת שוודיה החלה להתפשט לכיוון אסטרלנד (כיום כאמור דרומה של פינלנד) ולספח אותו כחלק בלתי נפרד מהממלכה השוודית.
בהיסטוריוגרפיה השוודית נהוג היה במשך השנים להגדיר את התהליך כחלק ממסע הצלב השלישי, ורצונה של הכנסייה (שהתחזקה בשוודיה) להשפיע באזורים אלו, אך טענה זו לא מקובלת על ידי המחקר המודרני.
על פי המסורת (ההיסטוריוגרפיה השוודית), שוודים רבים היגרו למערב ודרום-מערב אסטרלנד במהלך המאה ה-13. עם זאת, עד היום לא נמצאו ראיות ארכיולוגיות למגורי שוודים מעבר לאולנד (שרשרת איים בין שוודיה ופינלנד של היום, דרום מערבית לאסטרלנד).
אסטרלנד הוכרזה כ"הנסיכות הגדולה של פינלנד" על ידי המלך יוהאן השלישי בשנת 1581, ובכך הופסק השימוש ב"אסטרלנד".
פינלנד נותרה חלק מממלכת שוודיה עד למלחמה הפינית ב-1808, כאשר עברה לשליטתה של רוסיה (הדוכסות הגדולה של פינלנד).
אסטריקס באחוזת האלים הוא סרט הנפשה ממוחשבת קומי צרפתי-בלגי לכל המשפחה מסוגת הרפתקאות שנעשה בטכנולוגיית CGI.
הסרט מבוסס על חוברת הקומיקס "אחוזת האלים", חוברת מספר 17 בסדרת הקומיקס "אסטריקס" שכתב רנה גוסיני ואייר אלבר אודרזו.
הסרט, שבויים על ידי אלכסנדרה אסטייה ולואי קלישי ותסריטו של הסרט נכתב עלילת ידי אלכסנדרה אסטייה, שומר על עלילת החוברת באופן די הדוק ומרחיב עליה רק מעט.
הסרט הופץ על ידי חברת "פילמהאוס" בישראל החל מ-26 ביוני 2015.
כל גאליה נכבשה על ידי הרומאים חוץ מכפר קטן שתושביו הגאלים עומדים באומץ לב מול הצבא הרומאי הודות לשיקוי פלא המעניק להם כוח על-אנושי.
היות שהצבא של יוליוס קיסר לא מצליח למחוץ את "מעוז ההתנגדות האחרון", הוא מחליט על שינוי טקטי ומנסה פלישה שקטה: הרומאים בונים עיר חדשה (בשם "אחוזת האלים") מסביב לכפרו של אסטריקס במטרה ללחוץ על הגאלים להיטמע או להיעלם.
למרות תוכניותיהם של אסטריקס ואובליקס להפסיק את עבודות הבנייה, הבניינים מתרוממים במהירות והאזרחים הרומאים שפולשים לסביבה הקרובה, מביאים מהומה ובלגן לכפרו של אסטריקס.
בימוי הדיבוב העברי של הסרט נעשה על ידי שרון כהן.
יוליוס קיסר – צביקה שוורצברג
בנימין טוביאס, "אסטריקס באחוזת האלים", ביקורת, ידיעות אחרונות, 5 ביולי 2015
הסרט יצא לקולנוע בצרפת לחופשת חג המולד.
הסרט הגיע למקום הראשון כבר בשבוע הפתיחה שלו כשהוא מביא 780 אלף צופים מ-696 בתי קולנוע ומרוויח 7.64 מיליון דולר תוך שהוא מדיח את "משחקי הרעב: עורבני חקיין חלק 1" ואת "בין כוכבים" אשר היו בשבוע השני והרביעי שלהם בהתאמה.
שבוע הפתיחה של הסרט היה השלישי בטיבו לשנת 2014 בצרפת.
סרט המשך בשם "אסטריקס ושיקוי הקסמים" הופץ במהלך שנת 2018 בצרפת.
בישראל הסרט הופץ בדיבוב לעברית במהלך שנת 2019 על ידי פילמהאוס.
אסטריקס מגלה את אמריקה הוא הספר העשרים ושניים בסדרת ספרי הקומיקס הצרפתית "אסטריקס".
הספר פורסם לראשונה בגרסה הצרפתית בשנת 1975, ותורגם לעברית בהוצאה לאור "דליה פלד מוציאים לאור בע"מ", בשיתוף עם הוצאת הספרים "מודן".
בשנת 1994 הופץ לראשונה סרט ההנפשה "אסטריקס כובש את אמריקה" שמבוסס על הספר.
למוכר הדגים בסדראלפביתיקס אזלו כל הדגים הטריים, וכהן-העץ של הכפר אשפיקס טוען שבלי דגים טריים הוא לא יכול להכין את שיקוי הפלא שלו, ולכן אסטריקס ואובליקס יוצאים לדוג דגים.
במהלך הדיג פורצת סופה אשר גורמת להם לאבד את הרשת וללכת לאיבוד.
הם מגיעים לאי, שהוא למעשה צפון אמריקה, המאוכלס בתרנגולי הודו (אותם הם מכנים "גלו גלו" בגלל הקול שהם משמיעים), דובים ואינדיאנים.
אסטריקס ואובליקס לא יודעים לאן הגיעו, והם חושבים שהאינדיאנים הם חיילי לגיון רומאים במסווה (לאחר מכן הועלו אפשרויות שהם כרתים, שכירי חרב, תארקיים, יוונים, איברים ונומידים).
האינדיאנים שובים את אסטריקס ומתכננים להקריבו כקורבן, אך אובליקס מחלץ אותו באמצעות תחבולת ציידים וכמה מכות לאינדיאנים.
אסטריקס ואובליקס זוכים בחיבת האינדיאנים, אך לאחר שהצ'יף שלהם רוצה לחתן את אובליקס עם בתו, הם מחליטים לברוח.
הם עולים על גבעה ואסטריקס מסמן לספינה עוברת באמצעות לפיד.
על הספינה יש אנשי צוות ויקינגים שהצליחו לשוט עד אמריקה.
הוויקינגים חושבים שאסטריקס ואובליקס הם תושבים ילידים של אמריקה, והם לוקחים אותם בחזרה למולדת כהוכחה לכך שיש יבשת ממערב לאירופה.
כאשר הספינה מגיעה למולדת הוויקינגים, המנהיג משתכנע לסיפור על אמריקה ומאמין שאובליקס ואסטריקס הם תושבים ילידים.
הוויקינגים מתכננים חגיגה, ומתכננים להקריב במהלך החגיגה את אסטריקס ואובליקס.
עם זאת, לפני ההקרבה, שבוי גאלי הדובר נורדית מערער את אמונו של המנהיג בסיפור, באומרו שאובליקס ואסטריקס הם גאלים ולא ילידים - כך שהספנים בכלל לא שטו ליבשת חדשה אלא פשוט שטו לגאליה.
קטטה המונית פורצת בין הוויקינגים, ובמהלך המהומה שלושת הגאלים נמלטים בסירה.
מנהיג הוויקינגים סולח ליורדי הים הוויקינגים מאחר שנהנה בתגרה.
מתברר שהאסיר הגאלי הוא דייג, והוא מסייע לאסטריקס ואובליקס לבצע ולהשלים את משימתם המקורית: לדוג דגים.
הספר מלא ברמיזות וקריצות לארצות הברית והתרבות האמריקאית.
כאשר אובליקס ואסטריקס מגיעים לאמריקה הם צדים ומבשלים תרנגולי הודו, ומבחינים שהם טעימים במיוחד כשהם ממולאים.
זהו רמז לחג ההודיה הנחוג באמריקה ובו נהוג לאכול תרנגול הודו ממולא.
הספר מכיל שתי רמיזות למחזה המלט של שייקספיר.
הראשונה היא כאשר מנהיג השבט הוויקינגי אומר ש"יש משהו רקוב בממלכה", והשנייה היא כאשר אחד מיורדי הים הוויקינגים אומר בעצב, לאחר שנכשל במסעו, "להיות או לא להיות, זו השאלה".
אסטריקס מאותת לספינה הוויקינגית באמצעות הנפת לפיד, בתנוחה המזכירה את פסל החירות.
סצנה מפורסמת המתרחשת פעמיים בספר היא שאסטריקס ואובליקס מנסים להסביר על ידי פנטומימה שהם גאלים, בפעם הראשונה לאינדיאנים ובפעם השנייה לוויקינגים.
מאפיין יוצא דופן בספר זה הוא שהרומאים נעדרים ממנו כמעט כליל.
אסטריקס הוא גיבור סדרת ספרי הקומיקס "אסטריקס", שיצרו הסופר רנה גוסיני והמאייר אלבר אודרזו.
אסטריקס הופיע לראשונה בשנת 1959 במגזין "פילוט" הצרפתי.
אסטריקס הוא לוחם גאלי אמיץ, ממולח ורב-תושייה שנוטה להתנדב באומץ לכל הרפתקה.
על פי סקר של חברת סטטיסטה , אסטריקס הוא דמות הקומיקס הפופולרית ביותר בצרפת, נכון לשנת 2022.
מכיוון שאסטריקס יועד להיות בעל כוחות על-אנושיים (כתוצאה משתיית שיקוי הפלא), רצה אודרזו לצייר אותו בסגנון גיבורי-העל המקובל; גבוה, שרירי ומרשים.
גוסיני, לעומת זאת, העדיף שאסטריקס יהיה אנטי-גיבור וייעזר בעיקר בתושייה ובתחבולנות.
כפשרה הם יצרו את חברו הטוב ביותר של אסטריקס, אובליקס, שהוא גדל גוף ובעל כוח על-אנושי באופן קבוע.
מקור שמו של אסטריקס הוא משחק מילים על המילה "כוכבית", שבצרפתית נהגית כ"אסטריסק" (astérisque).
גוסיני גם ציין שזהו יתרון שהשם מתחיל באות A, משום שהוא יופיע תמיד בין הראשונים (בסידור אלפביתי).
אסטריקס נולד בשנת 85 לפני הספירה, בכפר גאלי חסר שם בארמוריקה, לאביו אסטרונומיקס ואמו פרלין.
כבר בילדותו היה אסטריקס חברו הטוב ביותר של אובליקס, שבשל ביישנותו לא היה מקובל בחברה.
גם בבגרותם השניים נשארו חברים קרובים.
בזמן שהעלילה מתרחשת אסטריקס הוא כבן 35, צייד ולוחם, ועדיין גר באותו כפר חסר שם - שכעת הוא הכפר הגאלי היחיד שעדיין לא נכבש על ידי הצבא הרומי.
אסטריקס הוא אדם נמוך וקטן גוף.
הוא חובש קסדה מקושטת בכנפיים, שאותה הוא מסיר רק כאשר הוא אוכל או ישן.
אסטריקס לובש חולצה שחורה עם חגורה ירוקה ועליה נדן צהוב שבתוכו חרב קצרה, שבה כמעט אינו משתמש.
אסטריקס לובש מכנסיים אדומים ונועל נעליים חומות.
שערו ושפמו של אסטריקס הם בלונדינים אך גבותיו שחורות.
אסטריקס הוא לוחם אמיץ, ממולח ורב-תושייה.
הוא חכם וערמומי ותמיד מוכן להתנדב לכל משימה, כולל למסעות רחוקים ברחבי העולם.
הוא מצליח להיחלץ מכל צרה בעזרת כושר האלתור שלו, תושייתו ואומץ ליבו.
הוא נאמן מאוד ואוהב את חבריו.
עם זאת, אסטריקס הוא מעט כעסן וחסר סבלנות, ומתקשה להודות שטעה או לקבל את דעתם של אנשים אחרים.
הוא רב עם אובליקס לעיתים קרובות, אך בדרך כלל הם משלימים במהירות.
חברו הטוב ביותר של אסטריקס הוא אובליקס, והשניים כמעט אינם נפרדים.
אסטריקס מעריך מאוד את אשפיקס, כהן-העץ של הכפר, ומתייעץ איתו לעיתים קרובות.
הוא מכבד את דגוליקס (לוחמאמיקס), ראש הכפר, אך לא מהסס להביע את דעתו בפניו.
אסטריקס גם מיודד עם מבריקס, כלבו של אובליקס, אך לעיתים הוא מסרב לקחת אותו למסעות, כי לדעתו הוא "קטן מדי".
אסטריקס הוא למעשה האסטרטג של הכפר והמוח מאחורי ההתרחשויות.
הוא מנותק מעט משאר בני הכפר; הוא כמעט ולא משתתף בקטטות התכופות בכפר, ולא נסחף אחרי שאר התושבים.
הוא מעין משקיף מהצד, שבדרך כלל נותן זווית מבט מחויכת על חייהם של שאר בני הכפר.
לעיתים הם מרגיזים אותו בטיפשותם, אך בדרך כלל הוא מקבל זאת ברוח טובה.
הוא מחבב אותם ונאמן להם מאוד.
אסטרספיס (שם מדעי: Astraspis; מילולית: "שריון כוכב") הוא סוג דג נכחד קדום שחי בתור הקדום אורדוביק לפני 443–467 מיליון שנה שנמצא באתרי חפירה בין קולורדו לוויומינג.
כמו כן הדג נמצא בבוליביה.
במראהו הוא דמה ביותר לארנדספיס.
דג זה היה חסר לסתות קטן, מקרוביהם של הצמדאים הקיימים, באורך 200 מילימטר ועם גוף מרובע ומשוריין עם זנב גדול בעל קשקשים להגנה שעזר לתנועתו.
לצידי גופו היו 8 פתחי זימים והוא היה בעל עיניים מפותחות בצידי הראש.
במרכז הפנים היה פה קטן שנפער כדי לבלוע מזון קטן, ייתכן שפלנקטון או יצורים קטנים.
החומר שציפה את הדג להגנה הוא אותו חומר ממנו עשויים שיני כרישים.
צורתם של השריונות הללו שהגיעו לאורך 1 מילימטר מזכירה כוכב ומשם שמו.
היצור השתייך לקבוצה הקדומה heterostraci שהייתה מראשוני החולייתנים בעולם.
הוא התקיים רק במימי האורדוביק, בהם שלטו חסרי חוליות גדולים כמו עקרבי מים טורפים או סילוניות ענקיות.
אסטריקס ושיקוי הקסמים הוא סרט הנפשה ממוחשבת קומי צרפתי-בלגי לכל המשפחה מסוגת הרפתקאות שנעשה בטכנולוגיית CGI.
הסרט מבוסס על סדרת ספרי הקומיקס אסטריקס שכתב רנה גוסיני ואייר אלבר אודרזו.
הסרט בוים על ידי אלכסנדר אסטייה ולואי קלישי, ותסריטו של הסרט נכתב על ידי אלכסנדר אסטייה.
הסרט הופץ על ידי חברת "פילמהאוס" בישראל החל מ-10 באוקטובר 2019.
הסרט הקודם הוא אסטריקס באחוזת האלים.
בתחילת הסרט אשפיקס הכהן הזקן כמעט מת לאחר שנפל מעץ, אך למזלו הוא רק שבר את רגלו.
אשפיקס מגיע למסקנה שהוא מסכן את עתיד הכפר בכך שהוא שומר את סוד שיקוי הפלא לעצמו בלבד, ולאחר התלבטויות רבות הוא מחליט – בניגוד לדעתם של אסטריקס ולוחמאמיקס – לחפש כהן-עץ צעיר שאותו ילמד את סוד שיקוי הפלא.
בתגובה להתנגדותו של אסטריקס, אשפיקס עומד על דעתו, ומנחם את אסטריקס בכך שהוא יוכל להצטרף לחיפושים וכך יוכל לדאוג שהכהן שייבחר יהיה ראוי לכך.
אל שניהם מצטרף כרגיל גם אובליקס.
בתחילה פנו ליער הקרנותים – מקום מפגש קבוע של כהני-עץ – כדי להתייעץ איתם במי לבחור.
לפני כניסתם ליער הם גילו שפקטין, ילדה מהכפר, הסתתרה בתוך הקדרה שלקחו עימם למסע כדי להצטרף אליהם.
הכניסה מותרת רק לכהנים, אך יש צורך במישהו שיסיע את כיסא הגלגלים של אשפיקס, ולכן פקטין מתחזה לתלמיד של אשפיקס, ואסטריקס ואובליקס נשארים בחוץ.
לאחר שפקטין ואשפיקס נכנסו למקום המפגש, הכהנים האחרים הראו לאשפיקס מלאי גדול של דפים בכתב יד המכילים רשימות של קוסמים ברחבי גאליה, הממוינים לפי רמת הכשרון שלהם, ופתחו בדיון לבחירת הראוי מביניהם לרשת את אשפיקס.
לפתע התפרץ למקום שדוניקס – קוסם נבל שהיה בעברו חבר קרוב של אשפיקס.
שדוניקס תמיד בלט בקסמיו המיוחדים, ואף זכה בצעירותו בתחרות הקסמים על כך שהציג כישוף של הבערת אש מתוך כף היד, כישוף הגובר על הקסם שהציג מולו אשפיקס – קסם המעמיד גל של אבנים לערמה.
קסמו של אשפיקס היה מרשים מאוד, אך השופטים פסקו שהוא לא מספיק שימושי ונתנו לשדוניקס את הפרס.
למרות זאת אשפיקס זכה להערכה רבה יותר בקרב הציבור, בעיקר בזכות שיקוי הפלא המפורסם שלו, מה שזיכה אותו בקנאה רבה משדוניקס שהפך ליריבו המושבע.
שדוניקס מתפרץ בפגישה ומעורר מהומות על ידי כשפי האש שלו.
תוך הפנוט חלק מן הקוסמים ואיום על אשפיקס, דורש ממנו שדוניקס את סודו של השיקוי פלא בטענה שברצונו להפיצו בעולם לשם שלום.
פקטין יוצאת מהיער וקוראת לאסטריקס ואובליקס.
הם פורצים פנימה ומנסים לתפוס את שדוניקס, אך הוא בורח ובידיו הפתק שבו שם הקוסם המוצלח ביותר.
ביער, הקוסמים שמים לב ששדוניקס פיזר את הפתקים, ולכן אשפיקס יצטרך לבחון את כל הקוסמים בגאליה ולא רק את הטובים ביותר.
אך אשפיקס לא מוותר, ויוצא לדרך עם אסטריקס ואובליקס.
בהמשך מסעם הם מופתעים לפגוש חלק רב מתושבי הכפר שלהם בראשות לוחמאמיקס, שמסבירים שהם מצטרפים למסע כדי לוודא ש"לא תחזרו עם איזה פסיכי (יש לנו מספיק").
בכפר נשארו המשורר חמשיריקס, הנשים והילדים, שנאלצים להילחם שוב ושוב ברומאים, מאחר שמפקד גדוד הרומאים מחליט לתקוף את כפר הגאלים מספר פעמים ברצף עד שיגמר להם השיקוי וכך יוכלו להכניעם בקלות.
דבר זה עולה לרומאים ביוקר מכיוון שלאחר כל פעם, הם חוזרים פצועים יותר ויותר.
בינתיים, מסע החיפושים של אשפיקס לא נושא פרי.
כל הקוסמים שאשפקיס בוחן מתגלים כלא יוצלחים, בעוד ששדוניקס עושה את פעמיו אל הקוסם הצעיר והמוצלח – מלופיס, כדי לעזור לו להצליח ודרכו להשיג את סוד השיקוי.
בהגיעו אליו הוא מגלה שהשמועה על כך שאשפיקס מחפש יורש הגיעה אף אל מלופיס, והוא מתאמן על כישוף מיוחד שאותו יציג בפני אשפיקס.
שדוניקס גורם למלופיס לבטוח בו, הוא מראה לו קסם מופלא, ומנסה לשכנע אותו להציג דווקא את הכישוף הזה מול אשפיקס.
מלופיס מסרב משום שזו רמאות, עליו להציג קסם משלו.
שדוניקס בתגובה מבהיר לו שהוא מכיר את אשפיקס והוא יודע שזה הקסם ש'יקנה' אותו, אך מלופיס עדיין לא מסכים ושדוניקס יוצא בחמת זעם לעבר יוליוס קיסר, קיסר רומא, ומבטיח לו שתמורת עזרתו הוא יקבל את סוד השיקוי.
לאחר שבחנו את הקוסם האחרון שהופיע בפתקים וגם הוא לא הצליח להרשים את אשפיקס, בני החבורה מתכוננים לחזור.
אך על ידי תכסיס של הרומאים המנוהל על ידי שדוניקס, הם מבינים שיש עוד קוסם בכפר סמוך – מלופיס, שהגאלים לא יודעים עליו כי הפתק שלו נלקח על ידי שדוניקס.
אשפיקס מעוניין ללכת אל הכפר הסמוך ולבחון את הקוסם, אך אסטריקס מתרגז על אשפיקס ואובליקס, ולא מוכן להמשיך הלאה.
הוא עוזב את החרב, הקסדה והשיקוי שלו וחוזר לכפר.
בדרכו גילה אסטריקס את מזימתו של שדוניקס, אך נתפס על ידי הרומאים ובלי השיקוי לא היה יכול לעשות דבר.
בינתיים בכפר הגאלי, שיקוי הפלא אזל.
בתוך כך הרומאים מתכוננים למתקפה נוספת – אחרונה.
אשפיקס והשאר מגיעים לכפרו של מלופיס.
בהחלטה של רגע, מלופיס מחליט לעשות את הקסם שהראה לו שדוניקס.
אשפיקס מתרשם מהכישוף ומחליט למנות את מלופיס ליורש תחתיו.
הם הולכים ליער הקרנותים לשם ההכתרה, שם אשפיקס מתחיל להסביר למלופיס כיצד מכינים את שיקוי הפלא.
באמצע השיחה מלופיס נתקל בערימת אבנים שאשפיקס יצר על ידי כישוף כמו זה שהציג בתחרות.
אשפיקס ביקש ממנו לסדר זאת בחזרה, וכשראה שלא סידר זאת על ידי כישוף, הוא התחיל לחשוד בו.
לפתע החבורה מקבלת מסר מהכפר שיש צרות.
אובליקס מעלה את אשפיקס, מלופיס ופקטין על הכתפיים ורץ במהירות לכפר.
שאר בני הכפר רוצים לשתות משיקוי הפלא כדי להצטרף אליהם, אבל הם נגררים לקטטה והשיקוי נשפך על האדמה.
תרנגולות שהיו בסביבה שותות את השיקוי, ובני הכפר נעזרים בהן כדי להגיע במהירות אל הכפר.
בינתיים, בדרך לכפר אשפיקס מלקט על ידי עזרת מלופיס ופקטין את החומרים הדרושים לשיקוי במטרה להכין אותו מחוץ לכפר וכך להדוף את הרומאים.
במקביל, אסטריקס מצליח לברוח מהחיילים הרומאים ונמצא גם הוא בדרכו לכפר.
גם חבריו הקוסמים של אשפיקס שמעו על הקרב והגיעו לכפר כדי לנסות לעזור.
בכפר, הרומאים כרגיל מתחילים לזרוק בליסטראות על הכפר, אף אחד לא יוצא להילחם בהם וכך הם מבינים שנגמר השיקוי בכפר, ומתחילים במתקפה.
באותו הרגע מגיעים אשפיקס, מלופיס, פקטין ואובליקס לראש הר המשקיף על הכפר, ונדהמים למראה ההתקפה.
לפתע הם שומעים מאחוריהם קול חבטה ורואים את אובליקס נופל, מהופנט.
כמו כן הם מבחינים שסלי רכיבי השיקוי נעלמו.
אשפיקס מבין שזה שדוניקס, וממהר לכפר כדי להכין במהירות את השיקוי מהמרכיבים שבביתו, בעוד מלופיס ופקטין נשארים מאחור.
לפתע מגיח לעומתם שדוניקס ופוקד על מלופיס להכין את השיקוי.
בתחילה מלופיס מסרב, אך לבסוף הוא נכנע ומכין את השיקוי.
כשהוא מסיים, שדוניקס בוחן את השיקוי ומבין שחסר עוד מרכיב אחרון.
שדוניקס מבין שאשפיקס לא סמך על מלופיס ולא גילה לו את הסוד בשלמות.
מתוך כעס שדוניקס מכניס מרכיבים שונים לתערובת, שותה את השיקוי שנוצר ומקבל כוחות להגדלת כוח כישופי האש שלו.
הוא מתחיל לזרוק כדורי אש על הכפר וגם על הליגיונרים הרומאים, ואלו החלו לברוח לעבר הים.
בינתיים הגיעו שאר אנשי הכפר בעזרת התרנגולים ששתו מהשיקוי, ויחד עם תושבי הכפר הם ברחו לכיוון הים.
פקטין המבוהלת לוקחת את הסלים עם מרכיבי השיקוי ורצה מן ההר אל הכפר.
בינתיים, אסטריקס מגלה את אובליקס המהופנט ביער ומצליח להעיר אותו.
בביתו שבכפר אשפיקס מגלה שבביתו אין את המרכיבים הדרושים להכנת השיקוי.
לפתע פקטין מגיעה, מביאה לו את הסלים שבהם המרכיבים ומספרת לו על מה שקרה עם מלופיס ושדוניקס.
אשפיקס משבח אותה וביחד הם בורחים מהכפר הבוער לכיוון הים, אך בדרך אשפיקס רואה את שדוניקס ומבין ששדוניקס ינסה לתקוף אותו על מנת להוציא ממנו את סוד השיקוי.
לכן הוא מורה לפקטין להכין את השיקוי בדיוק כפי שראתה את מלופיס מכין אותו, ולבסוף להוסיף טיפה אחת מהנוזל שטמון בתוך מגל הזהב שלו.
פקטין בורחת אל החוף ועושה כדבריו.
בינתיים שדוניקס מכניע את אשפיקס ודורש ממנו את השיקוי, אך אשפיקס מסרב.
שדוניקס מתכונן להורגו אך בדיוק בזמן מגיעים אובליקס ואסטריקס ומצילים את אשפיקס.
הם פונים לעזור בכיבוי השריפה ומשאירים את שדוניקס שוכב על הקרקע.
הם מצליחים לכבות את השריפה ובטוחים שהכל הסתדר, אך לפתע שדוניקס מופיע שוב בממדים ענקיים ומפלצתיים, משום ששתה משיקוי מגדיל שנפל לאחד מהקוסמים.
פקטין נותנת לכולם (כולל הליגיונרים הרומאים) מהשיקוי כדי שיילחמו בו, אך הם נכשלים.
לפתע החלו החיילים הרומאים לרחף באוויר.
זה היה אשפיקס, שהשתמש בקסם שלו של העמדת האבנים (מהתחרות) כדי להעמיד את כל הרומאים בצורה של אביר ענק ("אחר כך תגיד שזה לא שימושי" אמר אשפיקס).
האביר נלחם בשדוניקס ומנצח אותו.
לאחר הניצחון, אשפיקס נוזף במלופיס על כך שהכין לשדוניקס את השיקוי, אך נפרד ממנו ברוח טובה.
מלופיס חוזר לכפרו, ואז, כמו בכל ספרי הקומיקס של הסדרה, ההרפתקאה מסתיימת בסעודת ניצחון שעורכים הגאלים.
בזמן הסעודה פקטין מספרת לאשפיקס שהיא מודאגת מכך שהיא עדיין זוכרת את המתכון לשיקוי הקסמים.
אשפיקס מבטיח לה שעם הזמן היא תשכח, אך כשהיא מתרחקת הוא לוחש "או שלא", ובכך רומז במי בחר לבסוף.
אסטריקס (Astérix) – הדמות הראשית בסדרה.
לוחם אמיץ, חכם, ערמומי ונמוך קומה אשר נוהג באופן עקבי להתנדב בלהט לצאת למשימות מסוכנות.
חובש קסדה מכונפת וחמוש בחרב קצרה, בה כמעט אינו משתמש.
אסטריקס נוהג לשתות את שיקוי הפלא שרוקח כהן-העץ אשפיקס, כדי לקבל חוזק על-אנושי.
אובליקס (Obélix) – חברו הטוב ביותר של אסטריקס אשר עובד כחוצב מנהירים וכאיש משלוח של מנהירים.
אובליקס הוא איש גדול ממדים – גבוה, שמן ובעל תיאבון עצום לאוכל.
כשהיה קטן נפל לקדירה של שיקוי הפלא ובזכות כך זכה לכוח על-אנושי באופן קבוע (בעוד שאר הגאלים צריכים לשתות את שיקוי הפלא כדי לקבל כוח זה, וגם אז השפעתו זמנית בלבד).
באופיו אובליקס תמים וילדותי, ואיננו חכם ופיקח כמו אסטריקס.
בעליו של מבריקס והאוכל האהוב עליו וגם האוכל העיקרי שהוא אוכל זה חזירי בר.
אשפיקס (Panoramix) – כוהן-העץ החכם של הכפר.
אדם זקן וגבוה בעל זקן לבן ארוך, חלוק לבן וגלימה אדומה.
נודע בעיקר כרוקח של שיקוי הקסם אשר מעניק לגאלים את כוחותיהם העל-אנושיים, אך באמתחתו גם שיקויים אחרים.
למשל ב"אסטריקס וקלאופטרה" הוא רקח סם-נגד שהגן על אסטריקס, אובליקס ועליו מפני רעל.
פירוש שמו בצרפתית הוא התמונה הכוללת.
מבריקס (Idéfix) – הכלבלב הזעיר של אובליקס.
נוטה להיות בעל מזג נבזי.
למבריקס יש תודעה אקולוגית מפותחת והוא כועס כאשר פוגעים בעצים.
שדוניקס – מכשף בעל יכולות אדירות.
בעברו חבר קרוב של אשפיקס עד לקנאה בין השניים שהובילה ליריבות עוינת.
מנסה לגנוב את מרכיבי שיקוי הפלאים.
פקטין – ילדה צעירה ויצרנית, תלמידה חביבה של אשפיקס.
מלופיס – קוסם צעיר ותמים, מנסה להתחבב על אשפיקס כדי לרשת את מקומו.
לוחמאמיקס (Abraracourcix) – ראש הכפר הגאלי.
חמשיריקס (Assurancetourix) – פייטן הכפר הגאלי.
שירתו היא בלתי נסבלת בגלל זיופיו הרבים.
בסרט הוא מילא את מקומו של לוחמאמיקס מנהיג הכפר, לאחר שלוחמאמיקס וכל שאר הכפר חוץ מהנשים והילדים, יצאו להצטרף לאשפיקס.
בסדראלפביתיקס (Ordralfabétix) – מוכר הדגים של הכפר, בסרט גם הוא מנסה להפוך לקוסם כדי שאשפיקס יבחר בו.
אוטומטיקס (Cétautomatix) – נפח הכפר, ויריבו המושבע של בסדראלפביתיקס.
מתושלחיקס (Agecanonix) – זקן הכפר, בן 93 אך מלא מרץ ועזוז, ותיק קרבות גאליה נגד הרומאים.
זיופנים – אשתו של לוחמאמיקס, ראש-השבט, ועקב כך "הגברת הראשונה".
גברת מתושלחיקס – אשתו הצעירה והנאה של מתושלחיקס.
ילוסבמרין – אשתו של בסדראלפביתיקס.
יוליוס קיסר (Jules César) – הקיסר הרומאי שונא הגאלים ואוהב המלחמות.
סנאטור טופקוס – סנאטור המקורב לקיסר.
בסרט זה עוזר לשדוניקס במזימתו.
זקנאדום (Barbe Rouge) – מנהיג שודדי הים, אותם הגאלים פוגשים במסעותיהם בלב ים.
המפגשים מסתיימים בהטבעת ספינת השודדים.
בעל סגן דובר לטינית בשם "תלת רגל".
בסרט זה מסיע את בני הכפר, עד שבטעות הם מטביעים את ספינתו.
אסטריקס – כריסטיאן קלאבייה/ארז שפריר, החליף את רוג'ר קארל
אשפיקס – ברנארד אליין/גדי לוי
שדוניקס – דניאל מזגיש/יורם יוספסברג
אובליקס – גוילום בריאט/שאול עזר
פקטין – לבנה סולומון/שחר קדוש
אסטריקס בבלגיה הוא הספר ה-24 בסדרת ספרי אסטריקס שנכתב על ידי רנה גוסיני וצויר על ידי אלבר אודרזו.
הספר היה לאחרון שכתב גוסיני, שכן הוא נפטר במהלך הכתיבה.
בספר ישנה גם סצנת קרוסאובר כשהדמויות תומסון ותומפסון, מסדרת הספרים הבלגית הרפתקאותיו של טינטין, מופיעים כדמויות אורח באמצע העלילה.
לאחר קרב ממושך עם צבאות בלגים בצפון גאליה מכריז יוליוס קיסר כי הבלגים הם העם החזק והאמיץ ביותר שנלחם בו אי פעם (הצהרה היסטורית אמיתית של קיסר).
חייליו מסכימים איתו ואף מקילים את השמירה על הכפר הגאלי הקטן של אסטריקס, שהיווה עד כה את האויב החזק יותר מול האימפריה הרומית.
כאשר לוחמאמיקס, מנהיג הכפר, שומע על כך, הוא זועם על דבריו של יוליוס קיסר.
לטענתו, תושבי הכפר שלו הם הלוחמים האמיצים והחזקים בגאליה כולה, והוא מחליט לנסוע לבלגיה כדי להוכיח את טענתו.
אסטריקס ואובליקס הולכים איתו לבלגיה בעל כורחם, כשאשפיקס אומר להם כי אם לא ילכו להשגיח על לוחמאמיקס המצב עלול להדרדר למלחמה עם בלגיה.
לאחר חציית הגבול הם נתקלים בכפר של בלגים בעלי כוח רב (שניזונים בעיקר מבשר ובירה) שמוצבים שם כדי להפחיד את הרומאים.
את כפר הבלגים הזה מנהיגים שני לוחמים, ביפיקס וחומיקס (אם כי חומיקס מוזכר תמיד כמפקד שני).
כדי להוכיח שהגאלים הם העם החזק ביותר, לוחמאמיקס מציע תחרות.
בצידי הכפר ישנם מוצבים רומים רבים.
התחרות שמציע לוחמאמיקס היא שכל אחד בהכפרים ישמידו כמה שיותר מוצבים רומים, והכפר שישמיד יותר מוצבים יוכרז כאמיץ ביותר.
הגאלים והבלגים יוצאים להילחם ולאחר שכל המוצבים הושמדו, התברר כי שני הכפרים השמידו מספר שווה של מוצבים.
השמועה על קרב בין גאלים לבלגים מגיעה לרומא, אף שהעובדות הוגזמו ומדברים על המוני חיילים, צבאות של כלבים פראיים ויחידות חשאיות.
יוליוס קיסר מחליט להגיע לבלגיה בעצמו כדי להשיב את הסדר, בלי לדעת שכל העניין הוא לגרום לו להחליט אחת ולתמיד איזה צד הכי אמיץ.
עם הגעתו של קיסר למקום, אסטריקס ואובליקס הולכים לפגוש אותו בזמן הפסקת האש.
אסטריקס מציע לקיסר שיפגוש את שני הצדדים הלוחמים ויגיד להם שכולם אמיצים באותה מידה, ואז כולם יוכלו לחזור הביתה ולסיים עם הלחימה.
זועם על כך שהוא הופך לשופט בלבד, קיסר מצהיר בכעס כי יפגוש אותם בשדה הקרב.
בקרב, הרומאים נלחמים בשני הכפרים הגאלים באמצעות קטפולטות.
שלושת הגאלים חוברים לכוחות הבלגים עם שיקוי הקסם שלהם, ויחד הם מכניעים את הכוחות הרומים ומנצחים בקרב.
קיסר מחליט לחזור לרומא כאשר הוא מבין שהקרב אבוד, ובדרכו חזרה הוא נתקל בראשי הכפרים הגאלים והבלגים.
המנהיגים לוחצים עליו להגיד איזה מהם הוא האמיץ ביותר, ולבסוף קיסר מתעצבן וצועק "כולכם פשוט מטורפים!" ועוזב.
לוחמאמיקס וביפיקס צוחקים על האירוע.
שני הכפרים עורכים סעודה חגיגית והספר נגמר (כמו כל שאר הספרים בסדרה) בסוף טוב.
באמצע כתיבת הספר נפטר גוסיני מדום לב פתאומי, והותיר את אודרזו לכתוב את המשך הסיפור.
אודרזו התקשה להמשיך את כתיבת הסיפור בלעדיו, ורק לאחר שהוצאת הספרים הכריחה אותו בצו משפטי להמשיך את הסיפור, הוא נאלץ לעשות זאת.
הוא הגיש ערעור ולבסוף זוכה, אך הערעור התקבל רק לאחר שהספר התפרסם.
כמחווה לגוסיני, בחלק של הסיפור בו נפטר גוסיני צייר אודרזו מזג אוויר קודר וגשום, עם שמיים מעוננים.
מחווה נוספת לגוסיני מופיעה בפאנל האחרון של הספר: מתחת לריבוע התחתון, היכן שמופיעות חתימותיהם של השניים, מצויר ארנב שמביט בעצב בחתימתו של גוסיני.
את דמותה של אשתו של ביפיקס ביסס גוסיני על השחקנית והזמרת אנני קורדי .
ביפיקס מציע לאשתו להכין צ'יפס, וכשהוא רואה ערימה של דגים הוא תוהה מה יהיה הטעם של שניהם יחד (ובכך ממציא כביכול את הפיש אנד צ'יפס).
בקומיקס מופיעה סצנת קרוסאובר של שתי סדרות הקומיקס המפורסמות ביבשת אירופה: אסטריקס והרפתקאותיו של טינטין.
באחד העמודים בספר מופיעים שני הבלשים המפורסמים מסדרת טינטין, תומסון ותומפסון, שהוגים לא נכון את שמו של יוליוס קיסר.
הסצנה אפילו מצוירת בסגנון הקו הנקי שפיתח הרז'ה, כותב טינטין.
הקרב האחרון בין הצד הגאלי לצד הבלגי והרומי הוא פרודיה על קרב ווטרלו.
במהדורה הצרפתית (והמקורית) של הספר מדבר "ריבוע המספר" על הקרב בפרודיה סגנונית לטקסט של ויקטור הוגו, Les Châtiments, על קרב ווטרלו; גם בגרסה האנגלית ישנן התייחסויות שונות לקרב ווטרלו, באופן סאטירי.
למשל, במהלך הקרב הגדול נשמע המפקד הרומאי אומר "La garde meurt mais ne se rend pas" ("השומר מת, אבל הוא לא נכנע!"), ציטוט המיוחס לגנרל הצרפתי פייר קמברון בקרב ווטרלו בשנת 1815.
מבין כל ספרי האסטריקס, ספר זה מכיל את ההתייחסויות הספרותיות הרבות ביותר ליצירות אחרות, כולל "חייו" של פלוטרכוס, "מלחמותי הגאליות" של יוליוס קיסר, ו (בתרגום לאנגלית) "יוליוס קיסר" של ויליאם שייקספיר.
פרנק פלורייט מאתר slings & arrows כתב על הספר כי "הנסיבות העצובות בהן הושלם ספר זה מאפילות לרוב על העלילה הקלילה ביותר.
הספר לא קרוב לטובי התסריטים שכתב גוסיני, אם כי טוב בהרבה מרוב הספרים שכתב מאוחר יותר אודרזו לבדו".
באתר Goodreads הספר קיבל 4.8 מתוך 5 כוכבים.
אוגי דה בליק ג'וניור מאתר Pipeline Comics כתב על הספר כי "'אסטריקס בבלגיה' היה ספר האסטריקס הראשון שקראתי בחיי, ולמדתי יותר על התרבות הבלגית מהספר הזה מאשר כמעט בכל מקום אחר".
באתר Carmenta Online Latin Blog קיבל הספר 5 מתוך 5 כוכבים, ונכתב עליו כי "אני אוהב את אסטריקס, ו"אסטריקס בבלגיה" הוא אחד הספרים האהובים עלי בסדרה.
ההתייחסויות לתרבות הקלאסית ולהיסטוריה המודרנית פשוט נהדרת.
כל קלאסיציסט ישמח לקרוא את יצירת המופת הזו של גוסיני ואודרזו".
אסטרסונד (באנגלית: Östersunds Fotbollsklubb, הידוע בכינויו Östersunds FK ,Östersund ÖFK, או, ÖFK, הוא מועדון כדורגל שוודי מהעיר אסטרסונד.
המועדון הוקם בשנת 1996 לאחר מיזוגם של מסבר מועדונים מהעיר אסטרסונד.
המועדון הוקם בשנת 1996 כאשר שלושת המועדונים המקומיים Ope IF, IFK Östersund ו-Östersund / Torvalla FF התמזגו, במטרה ליצור מועדון אשר יבסס עצמו בליגות הבכירות בשוודיה.
ב-1997, הצטרף למיזוג גם מועדון IF המקומי.
בשנת 2000 אוחד מועדון חמישי למיזוג כאשר Fältjägarnas IF הצטרף גם הוא.
במהלך שנות ה-2000 החל המועדון לשתף פעולה עם המועדון האנגלי סוונסי סיטי, והאחרונה אף הגיעה לשחק מול אסטרסונד למשחק הפתיחה של האצטדיון המקומי.
ב-2011 חתם במועדון המאמן שחקן העבר האנגלי גרהאם פוטר ובאמצעות מספר החתמות מוצלחות, הצליח המועדון לטפס בהדרכתו מהליגה הרביעית אל הליגה השלישית ובעונה שלאחר מכן לטפס גם לליגת המשנה.
בעונה הראשונה בליגת המשנה, סיימה הקבוצה במקום העשירי.
בינואר 2014 הודיע המועדון כי חתם על עסקה בשווי חצי מיליארד קרונות עם ממשלת לוב על מנת שיפתח ויחנך 250 כדורגלנים לובים צעירים מדי שנה, למעט השנה הראשונה בה היו צריכים לעשות זאת עם 60 צעירים.
העסקה הייתה צפויה להעלות את הרווחים השנתיים של המועדון ביותר מ-50%, אולם העסקה מעולם לא התממשה מסיבות שאינן ברורות.
ב-27 באוקטובר 2015 עלה המועדון לראשונה בתולדותיו לליגת העל השוודית.
בעונה הראשונה סיימה הקבוצה במקום השמיני.
בשנת 2017 זכתה הקבוצה לראשונה בתולדותיה בגביע השוודי לאחר שגברה במשחק הגמר 1–4 על נורשפין, ובכך גם העפילה הקבוצה לראשונה בתולדותיה למוקדמות הליגה האירופית.
בסיבוב המוקדמות השני הפתיעה הקבוצה כשהדיחה את גלאטסאריי הטורקית לאחר ניצחון 1–3 בסיכום שני המשחקים.
לאחר מכן הדיחה הקבוצה את פולה אש מלוקסמבורג, ובשלב הפלייאוף הדיחה את פאוק סלוניקי והעפילה לשלב הבתים.
לאחר שהפסידה רק משחק אחד בשלב הבתים, סיימה הקבוצה במקום השני, לאחר אתלטיק בילבאו וכשהיא מקדימה את הרטה ברלין ואת זוריה לוהנסק האוקראינית ובכך הפך למועדון השוודי הראשון שמעפיל משלב הבתים במפעל זה.
בשלב 32 האחרונות הוגרלה הקבוצה לשחק מול ארסנל מהפרמייר ליג אותה הצליחה לנצח 1–2 באצטדיון האמירויות אולם הודחה לאחר שהפסידה בשוודיה 0-3.
באפריל 2018 נעצר יו"ר המועדון, דניאל קינברג, בחשד להעלמות מס בחסות המועדון.
אליפות הליגה השוודית השלישית: 2012
אליפות הליגה השוודית הרביעית: 2011
אסטרסונד (בשוודית: Östersund, ביפא: ; ) היא עיר במרכז שוודיה ובירת מחוז ימטלנד.
בעיר אוכלוסייה כוללת של 50,960 תושבים, נכון לשנת 2017 והיא העיר המאוכלסת ביותר בצפון שוודיה, העיר ה-22 המאוכלסת ביותר במדינה והעיר ה-46 המאוכלסת ביותר בסקנדינביה.
העיר משתרעת לאורך המורדות המזרחיים של אגם סטורשון.
אסטרסונד היא עיר דו-עירונית מכיוון שחלק קטן ממנה עם כ-400 תושבים נמצא למעשה בעיריית קרוקום.
באסטרסונד אקלים תת-ארקטי, והיא נמצאת בצפון הרחוק של אזור האקלים הממוזג הצפוני.
האזור הארקטי והרוחות הקרות שמדי פעם מוצאות את דרכן לעיר נקראות nordvästan (הצפון מערבי) או kallvästan (המערבי הקר).
אף על פי כן, אקלים החורף חם בהרבה מרוב המקומות בקווי רוחב דומים.
זאת בשל נחל המפרץ והמעברים הרבים בשרשרת ההרים, המביאים לעיר רוחות חמות יותר מהאוקיינוס האטלנטי בימי החורף.
אקלים זה יוצר בעיר ימי קיץ נעימים יותר ביחס שלערים סקנדינביות אחרות בהן ישנם חורפים קרים וקיצים חמים.
כריסטינה, מלכת שוודיה, דרשה לבצר את אזור ימטלנד.
כוונתה של כריסטינה הייתה להקים עיר באזור.
על מנת לבנות את המבצר סביב האזור, נאלצו התושבים המקומיים לעבוד בכפייה אשר החלה בשנת 1651, אך לאחר מחאות התושבים, הסתיימה העבודה ב-1654. אסטרסונד הוקמה סופית לאחר מספר ניסיונות שכשלו וקיבלה את אמנתה על ידי המלך גוסטב השלישי ב-23 באוקטובר 1786, זמן קצר לאחר קניית אדמות החקלאים באודנסלה לצורך העניין.
הדבר היחיד שהיה קיים בפועל באזור באותה תקופה היה הכביש הראשי והגשר לפרוזן.
אסטרסונד היא העיר היחידה בשוודיה שנוסדה במאה ה-18.
בתחילת דרכה העיר התפתחה בצורה גרועה ואיטית ונאלצה להשקיע רבות על מנת להתפתחח.
במהלך 50 שנותיה הראשונות אוכלוסיית העיר גדלה בממוצע בשמונה נפשות בלבד בשנה.
בשנת 1810, העיר הפכה לבירת מחוז ימטלנד ובעיר נבנו בתי מגורים ובתי המועצה של המחוז ושל העיר.
אף על פי שאסטרסונד נותרה עם פחות מ-400 תושבים בשנת 1820, עלייה באוכלוסייה התרחשה בשנות ה-50 של המאה העשרים עקב ליברליזציה והתפתחות המסחר המקומי.
בשנת 1879 הוקמה מסילת ברזל אשר חיברה את העיר לשאר שוודיה ואף לנורווגיה.
אסטרסונד החלה לצמוח בשנים אלו יותר מכל עיר שוודית אחרת.
למרות השפל הגדול וכמה משברים נוספים לאחר מלחמת העולם הראשונה, הובילו לשיעורי אבטלה גבוהים מאוד אך העיר שרדה אותם ואסטרסונד המשיכה לצמוח בתקופה שבין המלחמות וגם לאחר מלחמת העולם השנייה.
אסטרסונד נבחרה יחד עם אורה לארח את משחקי החורף העולמיים של ספיישל אולימפיקס ב-2021. הייתה זו הפעם הראשונה בה עיר שוודית נבחרה לארח משחקים אלו.
אף על פי כן, בשל היעדר מימון הוחלט בדצמבר 2019 כי האירוע לא יתקיים בשוודיה אלא יועבר לקאזאן שברוסיה.
בעיר קבוצת כדורגל בשם אסטרסונד FK, המועדון הוקם בשנת 1996 כאשר שלושת המועדונים המקומיים Ope IF, IFK Östersund ו-Östersund / Torvalla FF התמזגו, במטרה ליצור מועדון אשר יבסס עצמו בליגות הבכירות בשוודיה.
המועדון משחק נכון לעונת 2024/2025 בליגת המשנה השוודית ובשנת 2017 זכה לראשונה בתואר כשזכה בגביע השוודי, עקב כך, ב-2018 העפיל לראשונה לליגה האירופית שם הודח בשלב 32 האחרונות.
אסטריקס הגאלי הוא סרט הנפשה מסורתית צרפתי-בלגי, מסוגת קומדיה והרפתקאות לכל המשפחה, המבוסס על חוברת הקומיקס "אסטריקס הגאלי", החוברת הראשונה בסדרת הקומיקס "אסטריקס" שכתב רנה גוסיני ואייר אלבר אודרזו.
הסרט, שבויים על ידי ריי גוסנס, שומר על עלילת החוברת באופן די הדוק ומרחיב עליה רק מעט.
הסרט במקור היה אמור להיות סרט טלוויזיה, אולם הסרט הופץ בבתי הקולנוע בצרפת.
רנה גוסיני ואלבר אודרזו, שלא היו מעורבים בהפקת בסרט, לא התרשמו ממנו.
לאחר הצגת הדמויות המרכזיות, הסרט עוקב אחר דמותו של אסטריקס כאשר הוא תוקף קבוצה של חיילים רומאים ביער.
למרות כמות המספרים, אסטריקס עוזב בעוד הרומאים פצועים וחבולים כתוצאה מהפרעה לציד חזירי הבר שלו.
כאשר המנהיג של הרומאים "פונוס בלונוס" חזר הם מתכוונים למצוא איך הגאלים קיבלו את כוחם העל טבעי.
פונוס בחר מתנדב (באמצעות משחק הכיסאות) כדי להתחזות לגאלי ולהפריע לכפר.
המפסידן חסר המזל הוא נמוך, רווי לשון ולא יוצלח בשם קאליגולה מינוס.
הוא חבש פאה, שפם מזויף ולבוש גאלי מסורתי והגיע בשלשלאות דרך היער כאסיר, חיכה שהגאלים יצילו אותו.
אסטריקס ואובליקס גילו אותו והצילו אותו במחשבה שהוא גאלי אמיתי מבלגיה.
כאשר נכנס לכפר הגאלים, דחק מינוס באסטריקס לחלוק איתו את סוד שיקוי הקסם איתו.
הוא השתמש באותה טכניקה עם אשפיקס במטרה להשיג את השיקוי לעצמו.
לפני שהוא הצליח לחטוף את השיקוי ולחזור למחנה, דמותו האמיתי של מינוס נחשפה בטעות בזמן ריקוד מסורתי.
אסטריקס הסיר ממינוס את השפם המזויף.
עדין היה עוצמתי בשיקוי, מינוס הצליח לברוח, בעוד הגאלים ניסו לעצרו ללא הצלחה.
פונוס בולונוס חקר את מינוס, אשר למד שעל מנת להשיג את שיקוי הקסם הם צריכים לחטוף את אשפיקס ולהביאו למחנה.
אשפיקס נארב בידי הרומאים כאשר הוא אסף צמחי דבקון, אולם סירב לגלות את הסודות של שיקוי הקסם לפונוס.
כאשר אשפיקס נכשל לחזור לכפר, אסטריקס הלך ליער על מנת לחפשו, שם הוא פוגש מוכר עם דילמה עם השוורים שלו.
לאחר שהפיק תועלת מהרווח של אסטריקס, המוכר הסכים לקחת אותו אל מחנה הרומאים בעגלה, מוחבא בערמת עלים למשך הלילה.
כאשר הגיעו אל המחנה, אסטריקס שמע את פונוס מדבר עם דקוריון להפיל את הקיסר.
אסטריקס מצא את אשפיקס והגה תוכנית לשחררו.
הוא נעצר בכאילו ושכנע את הרומאים שאשפיקס יוכל לשתף פעולה מאשר להתייסר.
אשפיקס אז ליווה את הליגיונרים כשהוא אוסף את המרכיבים לשיקוי ביער.
אולם שהוא התקשה למצוא תותי שדה (מפני שהם לא צומחים בעונה), אשפיקס ציווה על הרומאים לחפש רחוק בשבילם.
כאשר הלגיונרים חזרו ים סלסלה מיוון, הגאלים אכלו את כל התותים ובקשו מהרומאים לאסוף עוד כאלה.
אשפיקס אז התכונן להכין את השיקוי ללא התותים.